**Β. Τροποποίηση στοιχείων στη Διαδικτυακή Εφαρμογή ΕΟΦ για θέματα Τιμολόγησης Φαρμάκων.**

**Β.1. Αλλαγή/αντικατάσταση φυσικού προσώπου:**

i) Υποβάλλεται, μέσω του Τμήματος της Γενικής Γραμματείας του ΕΟΦ προς το Τμήμα Τιμολόγησης Φαρμάκων, σχετικό γραπτό αίτημα υπογεγραμμένο από τον νόμιμο εκπρόσωπο της εταιρείας, στο οποίο θα αναφέρεται ρητά αίτημα «Απενεργοποίησης» του ονόματος χρήστη (username), που έχει το φυσικό πρόσωπο που πρόκειται να αλλάξει/αντικατασταθεί, για την πρόσβαση στην εφαρμογή.

ii) Επισυνάπτεται το Καταστατικό της εταιρείας ή άλλο επίσημο έγγραφο στο οποίο αναφέρεται το όνομα του υπογράφοντος την αίτηση νόμιμου εκπροσώπου.

iii) Αφού ολοκληρωθεί η διαδικασία «Απενεργοποίησης», υποβάλλεται, με ευθύνη της εταιρείας, ηλεκτρονικό αίτημα στις On – Line Υπηρεσίες για χορήγηση ΝΕΟΥ κωδικού πρόσβασης (passwd) για το ΝΕΟ φυσικό πρόσωπο. Λόγω απενεργοποίησης του προηγούμενου ονόματος χρήστη (username), καθίσταται προφανές ότι η εταιρεία στο ηλεκτρονικό αίτημα θα εισάγει ΝΕΟ όνομα χρήστη (username).

**Β.2. Τροποποίηση των στοιχείων επικοινωνίας φυσικού προσώπου, ως προς την:**

-Αλλαγή της διεύθυνσης ηλεκτρονικού ταχυδρομείου και/ή

-Αλλαγή αριθμού τηλεφώνου

\* Προϋπόθεση : To φυσικό πρόσωπο ΠΑΡΑΜΕΝΕΙ ΤΟ ΙΔΙΟ σε κάθε περίπτωση, ειδάλλως ισχύουν οι ενέργειες όπως περιγράφονται στην §Β.1

i) Υποβάλλεται γνωστοποίηση μέσω του Τμήματος της Γενικής Γραμματείας του ΕΟΦ προς το Τμήμα Τιμολόγησης Φαρμάκων υπογεγραμμένη από τον νόμιμο εκπρόσωπο της εταιρείας.